Բիզնես պլանավորում

230px|մինի|Այլընտրանքային էներգիայի վերաբերյալ բիզնես պլանի ներկայացում
230px|մինի|Բիզնես պլանի ներկայացում

**Բիզնես պլան**, պլան, ծրագիր, որի հիման վրա իրականացվում են բիզնես գործընթացները, կազմակերպության գործողությունները։ Բիզնես պլանը պարունակում է կազմակերպության, ապրանքների, դրանց արտադրության, սպառման շուկաների, մարկետինգի, գործընթացների կազմակերպման և դրանց արդյունավետության մասին տեղեկություններ։

Բիզնես պլանը հակիրճ, ճշգրիտ, մատչելի և հասկանալի ձևով նախատեսվող բիզնեսի նկարագրությունն է, և իրենից ներկայացնում է կարևորագույն գործիք մեծ քանակի տարբեր իրավիճակների դիտարկման ժամանակ, որը թույլ է տալիս ընտրել առավել հեռանկարային ցանկալի արդյունքը և սահմանել դրան հասնելու միջոցները։ Բիզնես պլանը մի փաստաթուղթ է, որը թույլ է տալիս կառավարել բիզնեսը, այդ պատճառով էլ այն կարելի է դիտարկել որպես ռազմավարական պլանավորման անբաժանելի մաս և որպես կատարման ու վերահսկման ուղեցույց։ Կարևոր է դիտարկել բիզնես պլանը որպես հենց պլանավորման գործընթաց և որպես կազմակերպության ներքին կառավարման գործիք։

Բիզնես պլանը ծրագրային արտադրանք է, որը մշակվում է բիզնես պլանավորման ընթացքում։

Բիզնեսի պլանավորումը իրենից ներկայացնում է նպատակների սահմանման և դրանց հասնելու ուղիներ՝ մշակված գործողությունների ծրագրի միջոցով, որոնք իրականացման ընթացքում կարող են ճշգրտվել՝ փոփոխվող հանգամանքներին համապատասխան։

## Պլանավորման տեսակները
Պլանավորումը անընդհատ գործընթաց է, որ նպատակ ունի ձեռնարկության գործունեությունը համապատասխանեցնել շուկայի պահանջներին։

Պլանավորման տեսակները.
* ռազմավարական (երկարաժամկետ)
* միջինաժամկետ
* կարճաժամկետ

**Ռազմավարական** պլանները արտացոլում են ձեռնարկության զարգացման հեռանկարները ապագայում (5 և ավել տարի)։

**Միջինաժամկետ** պլաններ (3-5 տարի).

**Կարճաժամկետ** պլաններ (1 տարի) — կապում են արտադրանքի ծավալը ունեցած ռեսուրսների հետ (արտադրական ֆոնդեր, աշխատողների քանակ)

Պլանները կազմում են ինչպես քանակային, այնպես էլ որակական ցուցանիշերով։

**Քանակայինները** բնութագրում են վաճառքի ծավալները, շահույթի ավելացումը, ինքնարժեքի նվազեցումը։

**Որակական** ցուցանիշերին են վերաբերում ձեռնարկության հեղինակության բարձրացումը, շրջակա միջավայրի պահպանությունը, ձեռնարկության աշխատակիցների մշակութային և կրթական մակարդակի բարձրացումը։

Ձեռնարկության զարգացման պլանը ներառում է հետևյալ բաժինները.
# ապրանքի արտադրության և իրացման պլան (արտադրական ծրագիր);
# գիտության և տեխնիկայի զարգացման պլան
# արտադրության տնտեսական արդյունավետության բարձրացման պլան
# նյութա-տեխնիկական ապահովման պլան
# կապիտալ շինարարության և կապիտալ ներդրումների պլան
# աշխատանքի և կադրերի պլան
# ծախսերի, շահույթի, արտադրության շահութաբերության պլան
# ֆինանսական պլան
# անձնակազմի սոցիալական զարգացման պլան
# բնության պահպանության և բնական ռեսուրսների ռացիոնալ օգտագործման միջոցառումների պլան

## Բիզնես պլանի կազմման նպատակները և խնդիրները
Բիզնես պլանը ծառայում է երկու հիմնական **նպատակների**.

* Ներդրողի համար տալիս է պատասխան այն հարցին, թե արդյոք արժե միջոցներ ներդնել տվյալ ներդրումային նախագծի մեջ։
* Ծառայում է տեղեկատվության աղբյուր այն անձանց համար, ովքեր անմիջականորեն իրականացնում են նախագիծը

Բիզնես պլանը օգնում է ձեռնարկատիրոջը լուծել հետևյալ **հիմնական խնդիրները**.

* սահմանել ընկերության գործունեության հիմնական ուղղությունները
* թիրախային շուկաները և այդ շուկաներում ընկերության դիրքը
* ձևակերպել ընկերության երկարաժամկետ և կարճաժամկետ նպատակները, դրանց հասնելու ռազմավարությունը և մարտավարությունը
* սահմանել այն անձանց, ովքեր պատասխանատու են ռազմավարության իրականացման համար, ընտրել աշխատակազմ, կազմել ընկերության կողմից սպառողներին առաջարկվող ապրանքների և ծառայությունների ցանկը և սահմանել դրանց ցուցանիշերը
* գնահատել դրանց ստեղծման և իրացման արտադրական և առևտրային ծախսերը
* բացահայտել ընկերության ունեցած կադրերի, նրանց աշխատանքի մոտիվացիայի պայմանների համապատասխանությունը սահմանված նպատակներին հասնելու համար անհրաժեշտ պահանջներին
* սահմանել շուկայի հետազոտության, գովազդի, վաճառքների խթանման, գնագոյացման, իրացման ուղիների և ընկերության այլ մարկետինգային միջոցառումների ցանկը
* գնահատել ընկերության ֆինանսական վիճակը և առկա ֆինանսական ու նյութական ռեսուրսների համապատասխանությունը սահմանված նպատակներին հասնելու հնարավորություններին, կանխատեսել խոչընդոտները, "ստորջրյա խութերը", որոնք կարող են խանգարել բիզնես պլանի պրակտիկ իրականացմանը

Բիզնես պլանն օգնում է ձեռնարկատիրոջը ստանալ հետևյալ հարցերի պատասխանները.
* ինչ տեսակի արտադրանք կամ ինչ նոր գործ ընտրել հայրենական և արտասահմանյան շուկա դուրս գալու համար
* ինչպիսին կլինի առաջարկվող ապրանքների և ծառայությունների շուկայական պահանջարկը և ինչպես է այն փոփոխվելու
* ինչ ռեսուրսներ և ինչ քանակի անհրաժեշտ կլինեն բիզնես նախագծի կազմակերպման համար
* որքան են արժենալու անհրաժեշտ ռեսուրսները և որտեղ գտնել վստահելի մատակարարներ
* որքան կկազմեն արտադրության կազմակերպման և համապատասխան շուկաներում արտադրանքի/ծառայությունների իրացման ծախսումները
* ինչպիսին կլինի տվյալ արտադրանքի շուկայական գինը և ինչպես նրա վրա կազդեն մրցակիցները
* ինչպիսին կարող են լինել ընդհանուր եկամուտները և ինչպես է պետք այն բաշխել բիզնես նախագծի բոլոր մասնակիցների միջև
* ինչպիսին կլինեն արտադրության արդյունավետության ցուցանիշերը և ինչպես կարելի է դրանք աճեցնել

## Բիզնես պլանի բովանդակությունը
մինի|աջից|650px|Ծրագրային արտադրանքի վաճառքի բիզնես պլան քարտեզի տեսքով
# Բիզնես պլանի ամփոփագիր (հակիրճ նկարագրություն)
# Նախագծի նպատակներն ու խնդիրները
# Կազմակերպության նկարագրությունը
# Ոլորտի իրավիճակի և զարգացման միտումների վերլուծություն
# Նպատակային շուկա
# Մրցակցություն
# Ռազմավարական դիրք և ռիսկերի գնահատում
# Մարկետինգի պլան և վաճառքների ռազմավարություն
# Օպերացիոն գործունեություն
# Տեխնոլոգիական պլան
# Կազմակերպչական պլան
# Անձնակազմի պլան
# Ֆինանսական պլան
# Սոցիալական և բնապահպանական պատասխանատվություն
# Բիզնեսից դուրս գալու պայմանները

Միջազգային ֆինանսական-ներդրումային շուկաներում մշակված են բիզնես պլանների, տեխնիկա-տնտեսական հիմնավորումների և ներդրումային փաթեթների պատրաստման որոշակի ստանդարտներ և մեթոդիկաներ։

### UNIDO մեթոդիկան
Բիզնես պլանի ընդհանուր կառուցվածքը, ըստ UNIDO-ի ստանդարտների, պետք է ունենա հետևյալ պարամետրերը.
# Ամփոփագիր
# Առաջարկվող նախագծի գաղափարը (էությունը)
#* Ընդհանուր ելակետային տվյալներ և պայմաններ
#* Նոր ապրանքի օրինակի նկարագրություն
#* Ձեռնարկատիրական գործունեության փորձի գնահատում
#* Իրացման շուկայի գնահատում
#* Նոր ապրանքի սպառողների նկարագրություն
#* Մրցակիցների գնահատում
#* Մրցակիցների նկատմամբ սեփական ուժերի և թույլ կողմերի գնահատում
# Մարկետինգի պլան
#* Մարկետինգի նպատակներ
#* Մարկետինգի ռազմավարություն
#* Մարկետինգի պլանի ֆինանսական ապահովում
# Արտադրական պլան
#* Նոր ապրանքի արտադրող
#* Արտադրության առկա և պահանջվող հզորություններ
#* Արտադրության նյութական գործոններ
#* Արտադրական գործընթացի նկարագրություն
# Կազմակերպչական պլան
#* Ընկերության կազմակերպա-իրավական ձև
#* Ընկերության կազմակերպական կառուցվածք
#* Պարտականությունների բաշխում
#* Տվյալներ գործընկերների մասին
#* Բիզնեսի արտաքին միջավայրի նկարագրություն
#* Ընկերության աշխատանքային ռեսուրսներ
#* Ղեկավար անձնակազմի մասին տվյալներ
# Ֆինանսական պլան
#* Եկամուտների և ծախսերի պլան
#* Դրամական մուտքերի և վճարումների պլան
#* Ընկերության ակտիվների և պասիվների համադրելի հաշվեկշիռ
#* Անվնասաբերության հասնելու գրաֆիկ
#* Ֆինանսավորման ռազմավարություն (դրամական միջոցների աղբյուրներ և դրանց օգտագործում)
#* Ռիսկի գնահատում և ապահովագրություն
# Հավելվածներ

### ՎԶԵԲ (Վերակառուցման և զարգացման եվրոպական բանկ) մեթոդիկան
ԵՎԶԲ ստանդարտով բիզնես պլանի կառուցվածքն է.
# Վերնագիր
# Գաղտնիության հուշագիր
# Ամփոփագիր
# Ձեռնարկություն
## Ձեռնարկության զարգացման պատմությունը և վիճակը բիզնես պլանի կազմման պահի դրությամբ, ընթացիկ գործունեության նկարագրությունը
## Սեփականատերերը, ղեկավար անձնակազմը, ձեռնարկության աշխատակիցները
## Ընթացիկ գործունեությունը
## Ֆինանսական վիճակը
## Վարկերը
# Նախագիծ
## Ընդհանուր տեղեկություններ նախագծի մասին
## Նախագծի ներդրումային պլանը
## Շուկայի վերլուծություն, մրցունակություն
## Արտադրական գործընթացի նկարագրություն
## Ֆինանսական պլան
## Բնապահպանական գնահատում
# Ֆինանսավորում
## Վարկային միջոցների ստացման և մարման գրաֆիկ
## Գրավ և երաշխիքներ
## Սարքավորումներ և աշխատանքներ, որոնք ֆինանսավորվելու են վարկային միջոցների հաշվին
## SWOT-վերլուծություն
## Ռիսկեր և դրանց նվազեցման միջոցառումներ
# Հավելվածներ

### BFM Group (Bureau of Financial Modeling) մեթոդիկան
# Բիզնես պլանի (ներդրումային նախագծի) վերնագիր
# Գաղտնիության հուշագիր
# Բիզնես պլանի ամփոփագիր
# Ընդհանուր դրույթներ
## Տեղեկություններ ընկերության մասին
##* Ընդհանուր տեղեկատվություն (ստեղծման տարի, կազմակերպա-իրավական ձև, տեղակայման վայր, կոնտակտային տվյալներ)
##* Տեղեկություններ սեփականատերերի և ընկերության առաջին դեմքերի մասին
##* Գործունեության հիմնական տեսակները
##* Ապրանքների և ծառայությունների բնութագիրը
##* Հիմնական ընթացիկ ֆինանսական ցուցանիշերը
##* Ընկերության SNW-վերլուծություն
## Տեղեկություններ նախատեսվող նախագծի մասին
##* Նախագծի էությունը
##* Նախագծի տեղակայման վայրը
##* Սոցիալական, տնտեսական, ժողովրդագրական միջավայրը
##* Ապրանքների/ծառայությունների ցանկը և նկարագրությունը
##* Հիմնական մարկետինգային առավելությունները
##* Նախագծի ընդհանուր արժեքը (կապիտալ ծախսերի ծավալը և անհրաժեշտ շրջանառու միջոցներ)
##* Փոխառու ֆինանսավորման ներգրավման ընդհանուր պահանջը
##* Նախագծի արդյունավետության հիմնական ցուցանիշերը
##* Նախագծի հիմնական ռիսկերը
##* Նախագծի սոցիալական, բնապահպանական և տնտեսական հետևանքները
##* Առաջարկ ներդրողին/վարկատուին (վարկի ընդունելի արժեքը, մասնաբաժինների բաշխումը, շահույթի բաժանումը)
# Մարկետինգային պլան
## Բիզնեսի ոլորտի միջավայրը
##* Ոլորտի PEST-վերլուծություն
##* Ոլորտի ընդհանուր միջավայրը
##* Ոլորտի SWOT-վերլուծություն
## Ապրանքների/ծառայությունների բնութագիրը
##* Ավելացված արժեքի շղթայի վերլուծություն (Value Chain)
##* Boston Consulting Group մատրիցա (ապրանքների կենսացիկլը և արտադրության գնային մասշտաբը)
## Իրացման շուկաների վերլուծություն
##* Շուկայի ծավալի և նրա զարգացման հնարավոր միտումների գնահատում
##* Շուկայի մասնաբաժնի և վաճառքների ծավալի գնահատում
##* Շուկայի սեգմենտվորում և արտադրանքի շուկայական դիրքի (նիշայի) սահմանում
## Մրցակցություն և մրցակցային առավելություններ
##* Մրցակից ապրանքների/ծառայությունների համեմատական բնութագիրը
##* Մրցակից ընկերությունների համեմատական բնութագիրը
##* Շուկայի մրցակցային իրավիճակի վերլուծություն
##* Մարկետինգային ռազմավարության հիմնական բաղկացուցիչների հիմնավորում (Մարկետինգ միքս)
##* Ապրանքների/ծառայությունների SWOT-վերլուծություն
## Ընկերության արտաքին տնտեսական գործունեության կազմակերպում
##* Արտաքին տնտեսական կապերի կազմակերպչական ապահովում
##* Արտաքին տնտեսական կապերի տնտեսական ապահովում
##* Արտաքին շուկա դուրս գալու ալյընտրանքային ձևեր
## Մարկետինգի պլանի ռազմավարություն
##* Մարկետինգի ընդհանուր ռազմավարություն
##* Գնագոյացում
##* Ապրանքների/ծառայությունների իրացման մարտավարություն
##* Հետվաճառքային սպասարկման և երաշխիքների տրամադրման քաղաքականություն
##* Գովազդ և ապրանքի առաջխաղացում շուկայում
## Վաճառքների պլան
##* Վաճառքների գործոնային վերլուծություն
##* Գների սեզոնային փոփոխության միտումներ
##* Վաճառքի ծավալների սեզոնային փոփոխության միտումներ
##* Գների զեղչային փոփոխություններ
## Մարկետինգի ծախսեր (հիմնավորում)
##* Պայմանական հաստատուն մարկետինգային ծախսեր
##* Պայմանական փոփոխական մարկետինգային ծախսեր
# Կազմակերպչական պլան և մենեջմենթ
#* Ընկերության կազմակերպա-իրավական ձևը
#* Աշխատակազմի ցուցակ
#* Կազմակերպական կառուցվածք
#* Ղեկավար անձնակազմի կենսագրություններ
#* Հիմնական գործընկերներ և փոխկապակցված ընկերություններ
#* Տեղեկություններ նախագծի իրականացման մասնակից խորհրդատուների, նախագծային և կապալառու կազմակերպությունների մասին
#* Նախագծի կազմակերպման իրավական հիմունքները
#* Հիմնական պահանջներ անձնակազմի նկատմամբ
#* Անձնակազմի վարձման, վերապատրաստման, ադապտացիայի ապահովում
#* Աշխատավարձի ֆոնդի հիմնավորում (հաստատուն և գործարքային մաս, բոնուսային համակարգ, այլ)
#* Աշխատավարձի վճարում (ամսական կտրվածքով մինչև նախագծի ավարտը)
#* Ապրանքների/ծառայությունների վաճառքից մուտքեր (ամսական կտրվածքով մինչև նախագծի ավարտը)
#* Ապրանքների/ծառայությունների իրացման պայմաններ (վճարում ձեռք բերման պահին, կանխավճար, վճարման հետաձգում)
#* Վերջնական արտադրանքի համար անհրաժեշտ հումքի և համալրիչների ցանկ
#* Հումքի և համալրիչների համար վճարման պայմաններ (վճարում ձեռք բերման պահին, կանխավճար, վճարման հետաձգում)
#* Տրանսպորտային և պահեստային լոգիստիկայի ձևավորում
#* Հումքին և համալրիչներին վերաբերող լոգիստիկ և ժամանակային ծախսումներ
#* Վերջնական արտադրանքի վերաբերող լոգիստիկ և ժամանակային ծախսումներ
#* Հումքի պաշարներ և գնումների հաճախականություն
#* Պատրաստի արտադրանքի պաշարներ (ամսական վաճառքի ծավալի նկատմամբ %)
#* Նախագծի Հարկային համակարգ
#* Հարկային վճարումներ (ամսական կտրվածքով մինչև նախագծի ավարտը)
#* Հաստատուն/վարչական ծախսեր (ամսական կտրվածքով մինչև նախագծի ավարտը)
# Ներդրումային պլան
#* Մինչև իրագործումը նախագծի բոլոր փուլերի յուրացման օրացուցային պլան
#* Ըստ նախագծի փուլերի վճարումների օրացուցային գևաֆիկ (սարքավորման, շինարարության և այլնի համար վճարումներ)
#* Գանտի դիագրամ
#* Նախագծի բոլոր ստեղծվող կապիտալ ակտիվների ամորտիզացիայի ձևերը և ժամկետները
#* Նախագծի հարկային վճարումների մեջ ամորտիզացիոն մասհանումների արտացոլումը
# Արտադրական պլան
#* Արտադրության համառոտ նկարագրություն
#* Արտադրական ցիկլերի նկարագրություն
#* Հումքով և համալրիչներով ապահովման ռազմավարություն
#* Արտադրական ռեգլամենտներ
#* Պետական և իրավական կարգավորում
#* Արտադրանքի բարելավման և վերջնամշակման հնարավորություններ
#* Առանձին ըստ յուրաքանչյուր արտադրանքի ուղիղ ինքնարժեքի հաշվարկ
# Ֆինանսական պլան
#* Ֆինանսավորման պահանջ (վարկի (ներդրման) գումարի հայթայթում և ֆինանսավորման գրաֆիկ)
#* Փոխառությունների մարման վճարումներ (վարկի մայր գումարի մարում)
#* Փոխառությունների սպասարկման վճարումներ (վարկի տոկոսներ)
#* Դրամական միջոցների այլ մուտքեր
#* Նախագծային բյուջեից այլ վճարումներ
#* Եկամուտների և վնասների մասին հաշվետվություն (ամսական կտրվածքով մինչև նախագծի ավարտը)
#* Դրամական միջոցների շարժի մասին հաշվետվություն (ամսական կտրվածքով մինչև նախագծի ավարտը)
#* Նախագծի հաշվեկշռային հաշվետվություն (ամսական կտրվածքով մինչև նախագծի ավարտը)
#* Նախագծի անվնասաբերության կետ
#* Նախնական շրջանառու միջոցների պահանջի հաշվարկ
#* Օպերացիոն լծակ (հաստատուն ծախսերի հարաբերությունը փոփոխական ծախսերին)
#* Ֆինանսական լծակ (Սեփական կապիտալի հարաբերությունը փոխառու կապիտալին )
## Ֆինանսական ցուցանիշեր (ամսական կտրվածքով մինչև նախագծի ավարտը)
##* Ընթացիկ իրացվելիության գործակից (CR), %
##* Շտապ իրացվելիության գործակից (QR), %
##* Մաքուր շրջանառու կապիտալ (NWC)
##* Պաշարների շրջանառելիության գործակից (ST)
##* Դեբիտորական պարտավորությունների շրջանառելիության գործակից (CP)
##* Աշխատանքային կապիտալի շրջանառելիության գործակից (NCT)
##* Հիմնական միջոցների շրջանառելիության գործակից (FAT)
##* Ակտիվների շրջանառելիության գործակից (TAT)
##* Պարտավորությունների հանրագումարի հարաբերությունը ակտիվներին (TD/TA), %
##* Պարտավորությունների հանրագումարի հարաբերությունը սեփական կապիտալին (TD/EQ), %
##* Տոկոսների ծածկման գործակից (TIE)
##* Համախառն եկամտի շահութաբերության գործակից (GPM), %
##* Օպերացիոն եկամտի շահութաբերության գործակից (OPM), %
##* Մաքուր եկամտի շահութաբերության գործակից (NPM), %
##* Շրջանառու ակտիվների շահութաբերություն (RCA), %
##* Արտաշրջանառու ակտիվների շահութաբերություն (RFA), %
##* Ներդրումների շահութաբերություն (ROI), %
##* Սեփական կապիտալի շահութաբերություն (ROE), %
## Նախագծի ընդհանուր արդյունավետության գնահատում
##* Հետգնման ժամկետ (PB)
##* Հետգնման դիսկոնտավորված ժամկետ (DPB)
##* Զուտ ներկա արժեք (NPV)
##* Շահութաբերության ինդեքս (PI)
##* Եկամտաբերության ներքին շեմ (IRR)
##* Եկամտաբերության մոդիֆիկացված ներքին շեմ (MIRR)
##* Նախագծի ժամկետ (D)
# Նախագծի ռիսկերի գնահատում
## Զգայունության վերլուծություն ըստ։
##* NPV
##* DPB
##* PI
##* IRR
##* PB
##* ARR
##* MIRR
##* D
## Նախագծի ծախսածածկման (անվնասաբերության) վերլուծություն
## Նախագծի վիճակագրական վերլուծություն (Մոնտե-Կառլո մեթոդ)
# Բիզնես պլանի հավելվածներ
#* Ֆինանսական հաշվետվություններ
#* Աուդիտորական եզրակացություններ
#* Գույքի գնահատման մասնագետների եզրակացություններ
#* Ընկերության գովազդային թռուցիկներ
#* Արտադրանքի տեխնիկական նկարագրություններ
#* Կարևորագույն ղեկավարների ինքնակենսագրականներ
#* Կարևորագույն պայմանավորվածություններ և պայմանագրեր
#* Տեղեկություններ արտադրական գործընթացի մասին
#* Ապրանքի նկարներ և էսքիզներ
#* Շուկայի հետազոտության հաշվետվություններ
#* Կարևորագույն օրենսդրական ակտերից հատվածներ
# Նախագծի ապահովման մասին տեղեկություններ

### [[KPMG]] մեթոդիկան
# Ամփոփագիր
## Հակիրճ նկարագրություն
## Առաջարկվող արտադրանք և ծառայություններ
## Տեսլականը, նպատակները և խնդիրները
# Արտադրանք և ծառայություններ
## Ներածություն
## Արտադրանք և ծառայություններ
## Հարակից ապրանքներ և ծառայություններ
# Շուկայի և ոլորտի վերլուծություն
## Արտադրանքի և ծառայության օգտագործումը
## Ժողովրդագրական (դեմոգրաֆիկ) վերլուծություն
## Մրցակցություն
## SWOT-վերլուծություն
# Նպատակային շուկաներ
## Նպատակային սպառողներ
## Աշխարհագրական նպատակային շուկա
## Գնագոյացում
# Գովազդի և առաջխաղացման ռազմավարություն
## Առաջխաղացման ռազմավարություն
## Գովազդի տարածման միջոցներ
## Վաճառքների կանխատեսում
# Կառավարում
## Կազմակերպությունը և հիմնական անձնակազմը
## Ակտիվների անընդհատ սպառում
## Արտադրության նախապատրաստման ծախսեր
# Ֆինանսական վերլուծություն
## Իրացվող արտադրանքի ինքնարժեք
## Անվնասաբերության վերլուծություն
## Քանակական վերլուծություն
## Եկամուտներ և վնասներ
## Դրամական միջոցներ շարժ
## Ձեռնարկության հաշվեկշիռ
## Ռիսկեր
# Հավելվածներ

## Արտաքին հղումներ
# ՄԻԱՎՈՐՎԱԾ ԱԶԳԵՐԻ ԿԱԶՄԱԿԵՐՊՈՒԹՅԱՆ ԱՐԴՅՈՒՆԱԲԵՐԱԿԱՆ ԶԱՐԳԱՑՄԱՆ ԿԱԶՄԱԿԵՐՊՈՒԹՅՈՒՆ (UNIDO) պաշտոնական կայք

## Ծանոթագրություններ

Կատեգորիա:Բիզնես
Կատեգորիա:Գործարար փաստաթղթեր
Կատեգորիա:Ձեռնարկատիրական գործունեություն
Կատեգորիա:Մենեջմենթ